Na temelju članka 61. Zakona o poljoprivrednom zemljištu ("Narodne novine" broj 20/18., 115/18. i 98/19.), Programa raspolaganja poljoprivrednim zemljištem u vlasništvu Republike Hrvatske za Općinu Sveti Ivan Žabno ("Službeni glasnik Koprivničko-križevačke županije" broj 19/18.) na koji je Ministarstvo poljoprivrede dalo suglasnost KLASA: 945-01/18-01/773, URBROJ: 525-07/1790-18-6 od 12. listopada 2018. godine i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18.), Općinsko vijeće Općine Sveti Ivan Žabno na 18. sjednici održanoj 28. studenoga 2019. donijelo je

**ODLUKU**

**o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Općine Sveti Ivan Žabno**

**I.**

Odlukom o raspisivanju javnog natječaja za prodaju poljoprivrednog zemljišta u vlasništvu Republike Hrvatske na području Općine Sveti Ivan Žabno (u daljnjem tekstu: Odluka) raspisuje se javni natječaj za prodaju poljoprivrednog zemljišta u vlasništvu Republike Hrvatske na području Općine Sveti Ivan Žabno u katastarskim općinama: Novi Glog, Sveti Petar Čvrstec i Trema koje je Programom raspolaganja poljoprivrednim zemljištem u vlasništvu Republike Hrvatske za Općinu Sveti Ivan Žabno predviđeno za prodaju.

**II.**

Općinsko vijeće Općine Sveti Ivan Žabno provest će postupak javnog natječaja prikupljanjem pisanih ponuda.

**III.**

Početna vrijednost poljoprivrednog zemljišta u natječaju utvrđena je na temelju podatka o kretanjima vrijednosti poljoprivrednog zemljišta dobivenim od Ministarstva financija, nadležne ispostave Porezne uprave (članak 98. stavak 13. Zakona o poljoprivrednom zemljištu „Narodne novine“ broj 20/18., 115/18. i 98/19.) (u daljnjem tekstu: Zakon).

**IV.**

Maksimalna površina za kupnju po sudioniku natječaja iznosi do 50 ha za kontinentalno područje i do 5 ha za priobalno područje, a uključuje površine državnog poljoprivrednog zemljišta koje je taj sudionik kupio po natječajima provedenim do stupanja na snagu Zakona.

**V.**

 Ova Odluka dostavit će se sukladno članku 61. Zakona na prethodno mišljenje Koprivničko-križevačkoj županiji i na suglasnost Ministarstvu poljoprivrede.

**VI.**

Tekst javnog natječaja objavit će se na oglasnoj ploči Općine Sveti Ivan Žabno i mrežnoj stranici Općine Sveti Ivan Žabno [www.osiz.h](http://www.osiz.h)r u trajanju od 30 dana, nakon ishođenja mišljenja i suglasnosti iz točke V. ovog javnog natječaja.

 Pisane ponude dostavljaju se Općini Sveti Ivan Žabno u roku od 30 dana od objave natječaja na oglasnoj ploči i mrežnoj stranici Općine Sveti Ivan Žabno.

**VII.**

Tekst javnog natječaja za prodaju poljoprivrednog zemljišta u vlasništvu Republike Hrvatske na području Općine Sveti Ivan Žabno sa popisom čestica, nalazi se u prilogu ove Odluke i čini njezin sastavni dio.

**VIII.**

Odluku o izboru najpovoljnije ponude na javnom natječaju za prodaju donosi Općinsko vijeće Općine Sveti Ivan Žabno na prijedlog Povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Sveti Ivan Žabno.

Odluka o izboru najpovoljnije ponude na javnom natječaju za prodaju dostavit će se na prethodno mišljenje Koprivničko-križevačkoj županiji i na suglasnost Ministarstvu poljoprivrede.

**IX.**

Stručne poslove u vezi s postupkom provedbe javnog natječaja za prodaju obavlja Jedinstveni upravni odjel Općine Sveti Ivan Žabno.

**X.**

Ova Odluka objavit će se u „Službenom glasniku Koprivničko-križevačke županije“.

OPĆINSKO VIJEĆE

OPĆINE SVETI IVAN ŽABNO

KLASA: 320-02/19-02/02

URBROJ: 2137/19-02/1-19-18

Sveti Ivan Žabno, 28. studenoga 2019.

 PREDSJEDNIK:

 Krešimir Habijanec